Bill en Melinda is geskei! | Netwerk24
03 Augustus 2021 08:52
Luidens 'n hofdokument is dit van die duurste egskeidings in die geskiedenis.
Die skeisaak is Maandag deur 'n hof in Seattle in die Amerikaanse deelstaat Washington bekragtig.
Melinda en Bill Gates in 2015. Foto: Reuters
Bill, medestigter van Microsoft, is volgens Bloomberg die vierde rykste persoon in die wêreld met 'n rykdom van $151 miljard.
Die egpaar is die medestigters van die Bill and Melinda Gates Foundation, een van die wêreld se grootste private liefdadigheidsorganisasies, wat ook 'n kantoor in Johannesburg het.
Die stigting het die afgelope 20 jaar sowat $50 miljard geskenk om armoede en siektes wêreldwyd te bekamp.
Die organisasie het ook verlede jaar $1,75 miljard geskenk vir veldtogte om Covid-19 te beveg.
Bill en Melinda het op 3 Mei op Twitter aangekondig hulle gaan skei, maar dat hulle sal voortgaan met hul filantropiese werk.
Hulle het ook vroeër genoem dat hulle onder mekaar uitgeklaar het hoe hulle hul bates gaan verdeel. Daar is in Maandag se hofbevel geen verdere besonderhede hieroor genoem nie. – Reuters